今晚李公子指明要食刀削麵，一於去荃灣路德圍啦，夜晚7點左右到，剛好門口的四人座有兩個空位，因繁忙時間，都是要搭桌的，全店滿座。望落個menu，都算多選擇，有埋年糕可選。熱拌，上面橙色是辣醬，好香，令到碗麵更加有味道，碗麵個底會比較多水分，套餐連一杯熱飲，熱豆漿，不會太過溝水，還好。李公子特意叫左有湯的刀削麵，湯麵都會濃味，可以唔加調味料，而豬頸肉則是分開上，底有麻辣汁，香！埋單兩個人既價錢，可接受。